2021. gada 11. maijā Noteikumi Nr. 288

Rīgā (prot. Nr. 40 14. §)

**Grozījumi Ministru kabineta 2016. gada 31. maija noteikumos Nr. 345 "Darbības programmas "Izaugsme un nodarbinātība" 8.3.2. specifiskā atbalsta mērķa "Palielināt atbalstu vispārējās izglītības iestādēm izglītojamo individuālo kompetenču attīstībai" 8.3.2.1. pasākuma "Atbalsts nacionāla un starptautiska mēroga pasākumu īstenošanai izglītojamo talantu attīstībai" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 31. maija noteikumos Nr. 345 "Darbības programmas "Izaugsme un nodarbinātība" 8.3.2. specifiskā atbalsta mērķa "Palielināt atbalstu vispārējās izglītības iestādēm izglītojamo individuālo kompetenču attīstībai" 8.3.2.1. pasākuma "Atbalsts nacionāla un starptautiska mēroga pasākumu īstenošanai izglītojamo talantu attīstībai" īstenošanas noteikumi" (Latvijas Vēstnesis, 2016, 111. nr.; 2017, 203. nr.; 2019, 12. nr.; 2020, 51. nr.) šādus grozījumus:

1. Izteikt 22.2.5. apakšpunktu šādā redakcijā:

"22.2.5. informācijas tehnoloģiju sistēmas uzturēšanas izmaksas, tai skaitā licenču iegādes izmaksas, informācijas tehnoloģiju risinājumu izstrādes un ieviešanas izmaksas, kā arī testēšanas izmaksas informācijas tehnoloģiju sistēmām šo noteikumu 20.1. un 20.2. apakšpunktā minēto atbalstāmo darbību īstenošanai. Licenču iegādes un informācijas tehnoloģiju risinājumu izstrādes un ieviešanas izmaksas šo noteikumu 20.1. un 20.2. apakšpunktā minēto atbalstāmo darbību īstenošanai ir attiecināmas no 2020. gada 12. marta;".

1. Izteikt 22.2.6.11. apakšpunktu šādā redakcijā:

"22.2.6.11. vielu, šķīdumu un materiālu iegādes izmaksas laboratorijas darbu un eksperimentu veikšanai un mācību līdzekļu (tai skaitā literatūras) iegādes izmaksas šo noteikumu 20.1.3., 20.1.4., 20.2.2. un 20.2.3. apakšpunktā minēto atbalstāmo darbību īstenošanai;".

1. Aizstāt 28. punktā skaitļus un vārdus "2022. gada 31. decembrim" ar skaitļiem un vārdiem "2023. gada 31. decembrim".

Ministru prezidents A. K. Kariņš

Izglītības un zinātnes ministre I. Šuplinska